Geide seksuaalpraktikad

Geide seksuaalpraktikad on seksuaalkäitumine meestega seksivate meeste (MSM) vahel olenemata nende seksuaalsest sättumusest või seksuaalsest identiteedist. Meestega seksiv mees võib end määratleda geina, biseksuaalsena või loobuda enda määratlemisest. Mõistet võidakse rakendada ka heteroseksuaalsetele või aseksuaalsetele meestele, kes pole enda seksuaalsuses kindlad või katsetavad seda. Sageli seostatakse homoseksuaalsete meeste ja MSM-idega anaalseksi. Ehkki anaalseksi ja homoseksuaalsuse võrdsustamine on tavaline ka tervisetöötajate seas, ei ole anaalseks geides seas kõige populaarsem seksuaalpraktika. Paljud MSM-d osalevad anaalseksi asemel suuseksis, hõõrumises, frot'is või vastastikuses masturbeerimises. 2011. aastal 18 000 MSM-iga läbi viidud üle-Euroopalise küsitluse järg oli kõige populaarsem seksuaalpraktika suuseks, sellele järgnes vastastikune masturbeerimine ning alles kolmandal kohal oli anaalseks. Ameerika Ühendriikides viidi umbes 25 000 gei ja biseksuaalse mehe seas läbi võrguküsitlus ning saadi sarnane tulemus. Viimasel vahekorral oli kolm kõige levinumat käitumisviisi: partneri suudlemine suule (74,5%), suuseks (72,7%) ja vastastikune masturbeerimine (68,4%). Vähem kui pooled vastanutest osalesid viimasel vahekorral anaalseksis. 63,2% teatas uurijatele, et nende viimane seksuaalne kontakt koosnes viiest kuni üheksast erinevast seksuaalsest käitumisest. Meeste seas, kes seksivad teiste meestega, võidakse eristada partnerite rolle. Andvat partnerit võidakse kutsuda aktiivseks ehk top'iks, saavat partnerit passiivseks ehk bottom'iks ning mõlemat rolli nautivat partnerit universaalseks ehk verse'iks. Anaalseksiga võib kaasneda nauding, valu või mõlemad. Nauditavaid tundeid võivad esile kutsuda pärakus asuvad närvilõpmed. Vastuvõtva partneri anaalse penetreerimisega stimuleeritakse kaudselt eesnääret, mille kaudu on võimalik saavutada orgasm. 2009. aastal läbi viidud küsitlus uuris osalejate viimast seksuaalset kogemust. Uuringu järgi oli meestel sama tõenäoline saada orgasmi anaalseksis saavas rollis kui andvas rollis. Osad uuringud viitavad, et ebamugavust või valu anaalseksil kogeb 24–61% geidest ja biseksuaalsetest meestest. Valu anaalseksi saavas rollis ehk anodyspareunia võib olla eluaegne seksuaalne probleem. Umbes 25 000 gei ja biseksuaalse mehe seas korraldatud küsitluses uuriti nende viimast seksuaalset kogemust. 86% saavas rollis osalenutest kirjeldasid seda vähe või mitte üldse valusana, umbes 5% kirjeldas seda äärmiselt või üsna valusalt. Uuringud on näidanud erinevat anaalseksi esinemise protsenti MSM-ide seas. Suur osa uuringutes osalenud geidest ja biseksuaalsetest meestest on rääkinud, et on anaalseksi praktiseerinud. Geide seas läbi viidud uuringud näitavad, et sarnane protsent mehi eelistab olla pigem andev partner kui saav partner. Osad meestega seksivad mehed aga usuvad, et anaalses seksis saavaks partneris olemine vähendab nende maskuliinsust. Mittepenetratiivsete seksuaalpraktikad on samuti mitmekesised. MSM-d võivad osaleda erinevates suusekside vormides nagu suu-peenis, suu-munandikott ja suu-pärak. Frot on hõõrumise vorm, mis tavaliselt hõlmab peenis-peenise kontakti. Frot võib olla nauditav, kuna selle käigus vastastikku stimuleeritakse üheaegselt mõlema partneri suguelundeid. Reitevaheline ühe on teine mittepenetratiivse seksi vorm, milles võivad meestega seksivad mehed osaleda. Docking on vastastikuse masturbeerimise vorm, mille käigus asetab üks mees enda peenise pea teise mehe eesnaha sisse. Meestega seksivad mehed võivad osaleda BDSM praktikates ja kasutada seksilelusid. 2001–2002 viidi Austraalias läbi riiklikult esinduslik küsitlus, kus uuriti vastajate seksuaalkäitumist. 4,4% geidest ja 14,2% biseksuaalsetest meestest oli viimase aasta jooksul osalenud BDSM-ga seotud seksuaalsetes tegevustes. 19,2% geidest ja 36,4% biseksuaalsetest meestest oli sellel ajavahemikul kasutanud seksilelusid. Põhja-Ameerikas viidi 1997. aastal läbi mitteesinduslik seksuaalkäitumise küsitlus, kus 24% vastanud geidest ja biseksuaalsetest meestest teatas, et nad on katsetanud seksuaalse praktikana laksu andmist. Põhja-Ameerika meditsiinitudengite seas läbi viidud uuringus teatas 6% geidest ja 17% biseksuaalsetest meestest, et nad olid kasutanud valu seksuaalseks naudinguks. 5% geidest ja 9% biseksuaalsest meestest oli sellel eesmärgil oma partnerile valu põhjustanud. 25 000 gei ja biseksuaalse mehe seas läbi viidud võrguküsitluse järgi oli 49,8% vastanutest kasutanud vibraatoreid. Enamus mehi kasutas vibraatoreid masturbeerimise ajal (86,2%). Kui vibraatorit kasutati partneriga koos, siis toimus see eelmängu (65,9%) ja vahekorra (59,4%) ajal. MSM-de arvukuse kindlaks määramine on keeruline. Uuringud näitavad, et kuna meestevahelist seksi ei peeta sotsiaalselt aktsepteeritavaks, siis küsitlustele vastates ei soovita seda sageli tunnistada. Selle tulemusena on erinevates uuringutes meestevahelisest seksist teatamine märkimisväärselt alaesindatud. Kinsey raportite järgi oli 37% uuringus osalenud meestel vähemalt üks homoseksuaalne kogemus. Üle maailma hinnatakse, et 3–16% meestest on seksinud vähemalt korra teise mehega. 2014. aastal korraldatud võrguküsitluses võrreldi erineva seksuaalse sättumusega vallaliste inimeste orgasmi saavutamise tõenäosusi. Erineva seksuaalse sättumusega meeste seas ei leitud orgasmi saavutamise määras erinevust. Uurimus osutas, et MSM-id peavad seksi väga või eriti nauditavaks ning on suurema tõenäosusega võimelised saama orgasmi siis, kui seksuaalseks partneriks on keegi, kellesse ollakse armunud või kui tegemist on nende püsipartneriga. Sarnast fenomeni on leitud ka üldises meeste populatsioonis. Enamiku seksuaalsete tegevuste kaudu võivad levida mitmesugused infektsioonid. Suguhaiguste levimise tõenäosust vähendab turvaseks. 2007. aastal avaldatud kahe küsitluse tulemused näitasid, et "geidel on aastas sama palju kaitsmata vahekordi kui heteroseksuaalsetel meestel ja naistel." Omandatud immuunpuudulikkuse sündroom (AIDS) on haigus, mida põhjustab Inimese immuunpuudulikkuse viirus (HIV). Üle maailma hinnatakse, et 5–10% kõikide HIV nakatumiste põhjuseks on meeste vaheline seks. 2008. aasta ametlike andmete järgi toimus vaid 0,4% kõikidest uutest HIV-i nakatumistest Ida-Euroopa (sh Eesti) ja Kesk-Aasia regioonis meeste vahelise seksi kaudu. Suure tõenäosusega oli tegemist märkimisväärselt alahinnatud numbriga, mis tuleneb MSM-de häbimärgistamisest. Sotsiaalne tõrjutus ja diskrimineerivad poliitikad ja praktikad on takistanud regioonis MSM-de seas leviva HIV-ga tegelemist. Põhja-Ameerika ning Lääne- ja Kesk-Euroopa regioonis levib HIV meeste vahelise seksi kaudu enam, kui teisi teid pidi. Süüfilise põhjustajaks on bakter Treponema pallidum. Haigus levib inimeselt inimesele otseses kontaktis süüfilise haavandiga. Haavandid võivad asuda välistel suguelunditel, tupes või pärakus. Samuti võivad need esineda huultel ja suus. Organismi edasikandumine toimub tupe-, anaal- või suuseksi kaudu. 2006. aastal oli 64% kõikidest Ameerika Ühendriikides avastatud süüfilise juhtumitest meeste seas, kes seksisid meestega. Süüfilise nakkus suurendab võimalust nakatuda HIV-iga ja vastupidi. Ameerika Ühendriikides läbi viidud uuring näitas, et pooltel süüfilisega MSM-del oli ka HIV. Arenenud riikides on täheldatud MSM-de seas süüfilise leviku kasvu. Seda on seostatud kaitsmata vahekordade arvu tõusuga MSM-de seas. Samas on vähemalt üks riiklikult esinduslikku valimit kasutanud uuring näidanud, et viimasel kümnel aastal on kondoomide kasutamine MSM-de seas hoopis kasvanud. Samuti on selle uuringu järgi järsult langenud aktiivsete MSM-de seas anaalseksi sagedus. Ameerika Ühendriikides tehtud uuring võrdles MSM ja naistega seksivaid mehi. Uuringu järgi esineb MSM-del sagedamini HIV-d, süüfilist ja anaalseid kondüloome. Samas esineb MSM-de seas vähem genitaalherpest. Kahe grupi vahel ei leitud erinevusi klamüüdia, inimese papilloomiviiruse, gonorröa ja täide esinemise sageduses. Lesbide seksuaalpraktikad Meestega seksivad mehed Homoseksuaalsus Seksuaalse sättumuse statistika Kaye Wellings; Kirstin Mitchell; Martine Collumbien (2012). Sexual Health: A Public Health Perspective. McGraw-Hill Education. Lk 91. "Not all gay men have anal sex". Go Ask Alice!. 13. juuni 2008. Originaali arhiivikoopia seisuga 6. juuli 2015. Vaadatud 2. augustil 2017. Goldstone, Stephen E.; Welton, Mark L. (2004). "Sexually Transmitted Diseases of the Colon, Rectum, and Anus". Clin Colon Rectal Surg. 17 (4): 235–239. DOI:10.1055/s-2004-836944. PMC 2780055. PMID 20011265. Edwin Clark Johnson, Toby Johnson (2008). Gay Perspective: Things Our Homosexuality Tells Us about the Nature of God & the Universe. Lethe Press. Lk 139. Kaye Wellings; Kirstin Mitchell; Martine Collumbien (2012). Sexual Health: A Public Health Perspective. McGraw-Hill International. Lk 91. Joshua G. Rosenberger; Michael Reece; Vanessa Schick; Debby Herbenick; David S. Novak; Barbara Van Der Pol; J. Dennis Fortenberry (24. august 2011). "Sexual Behaviors and Situational Characteristics of Most Recent Male-Partnered Sexual Event among Gay and Bisexually Identified Men in the United States". The Journal of Sexual Medicine.{{netiviide}}: CS1 hooldus: mitu nime: autorite loend (link) Steven Gregory Underwood (2003). Gay Men and Anal Eroticism: Tops, Bottoms, and Versatiles. Harrington Park Press. ISBN 978-1-56023-375-6. Vaadatud 12. veebruaril 2011. "The male hot spot — Massaging the prostate". Go Ask Alice!. 1. aprill 2011. Originaali arhiivikoopia seisuga 29. juuli 2015. Vaadatud 2. augustil 2017. Rosenthal, Martha (2012). Human Sexuality: From Cells to Society. Cengage Learning. Lk 133–135. Komisaruk, Barry R.; Whipple, Beverly; Nasserzadeh, Sara; Beyer-Flores, Carlos (2009). The Orgasm Answer Guide. JHU Press. Lk 108–109. Mona Chalabi (20. august 2015). "The Gender Orgasm Gap". FiveThirtyEight. Vaadatud 2. augustil 2017. "Pain from anal sex, and how to prevent it". Go Ask Alice!. 26. juuni 2009. Originaali arhiivikoopia seisuga 11. august 2015. Vaadatud 2. augustil 2017. Joel J. Heidelbaugh (2007). Clinical men's health: evidence in practice. Elsevier Healt Schiences. Lk 273. Joshua G. Rosenberger; et al. (2011). "Sexual Behaviors and Situational Characteristics of Most Recent Male-Partnered Sexual Event among Gay and Bisexually Identified Men in the United States". J Sex Med. 8: 3040–3050. DOI:10.1111/j.1743-6109.2011.02438.x. {{cite journal}}: et al.-i üleliigne kasutus kohas: |author= (juhend) "Increases in Unsafe Sex and Rectal Gonorrhea Among Men Who Have Sex With Men – San Francisco, California, 1994–1997". Center for Disease Control. 29. jaanuar 1999. Vaadatud 2. augustil 2017. Laumann, E., Gagnon, J.H., Michael, R.T., and Michaels, S. (1994). The Social Organization of Sexuality: Sexual Practices in the United States. University of Chicago Press.{{raamatuviide}}: CS1 hooldus: mitu nime: autorite loend (link) William Blahd (19. november 2015). "Anal Sex Safety and Health Concerns". WebMed. Vaadatud 2. augustil 2017. Breyer, B. N.; Smith J. F.; Eisenberg, M. L.; Ando, K. A.; Rowen, T. S.; Shindel A. W. (juuli 2010). "The impact of sexual orientation on sexuality and sexual practices in North American medical students". The Journal of Sexual Medicine. Vaadatud 2. augustil 2017.{{netiviide}}: CS1 hooldus: mitu nime: autorite loend (link) John H. Harvey; Amy Wenzel; Susan Sprecher (2004). The Handbook of Sexuality in Close Realtionships. Outledge. Lk 355–356. Odets, Walt (1995). In the Shadow of the Epidemic: Being HIV-negative in the Age of AIDS. Duke University Press. Lk 191–192. Joe Perez (2006). Rising Up. Lulu. Lk 190–192. Tod Henneman. The New Sex Police. The Adcocate. 12. aprill 2005. Lk 39–40, 42. Piepenburg, Erik (Veebruar 2006). What's rub got to do with it? Out. Lk 74, 76. Richters J.; De Visser R. O.; Rissel C. E.; Grulich A. E.; Smith A. (2008). "Demographic and psychosocial features of participants in bondage and discipline, "Sadomasochism" or Dominance and Submission (BDSM): Data from a National Survey". The journal of sexual medicine. 5 (7): 1660–1668. DOI:10.1111/j.1743-6109.2008.00795.x. PMID 18331257. Richters J.; Grulich AE; de Visser RO; Smith AM; Rissel CE. (2003). "Sex in Australia: autoerotic, esoteric and other sexual practices engaged in by a representative sample of adults". Aust N Z J Public Health. 27 (2): 180–90. DOI:10.1111/j.1743-6109.2008.00795.x. PMID 14696709. Elliott, Leland; Brantley, Cynthia (1997). Sex on Campus. Random House. New York Reece M; Rosenberger JG; Schick V; Herbenick D; Dodge B; Novak DS (2010). "Characteristics of vibrator use by gay and bisexually identified men in the United States". The Journal of Sexual Medicine. 7: 3467–76. DOI:10.1111/j.1743-6109.2010.01873.x. PMID 20561168. Turner CF, Ku L, Rogers SM, Lindberg LD, Pleck JH, Sonenstein FL (mai 1998). "Adolescent sexual behavior, drug use, and violence: increased reporting with computer survey technology". Science. 280 (5365): 867–73. DOI:10.1126/science.280.5365.867. PMID 9572724. Katherine B. Coffman, Lucas C. Coffman, Keith M. Marzilli Ericson (oktoober 2013). "The Size of the LGBT Population and the Magnitude of Anti-Gay Sentiment are Substantially Underestimated". The National Bureau of Economic Research. Vaadatud 2. augustil 2017.{{netiviide}}: CS1 hooldus: mitu nime: autorite loend (link) Alfred Kinsey (1948). Sexual Behavior in the Human Male. Lk 656. International HIV/AIDS Alliance (august 2003). "Between Men – HIV/STI prevention for men who have sex with men" (PDF). Key Population Series. 7. Vaadatud 3. augustil 2017. "Variation in Orgasm Occurrence by Sexual Orientation in a Sample of U.S. Singles". The Journal of Sexual Medicine. 11 (11): 2645–2652. 2014. DOI:10.1111/jsm.12669. Joshua G. Rosenberger; et al. (2014). "What's Love Got To Do With It? Examinations of Emotional Perceptions and Sexual Behaviors Among Gay and Bisexual Men in the United States". Arch Sex Behav: 119–128. DOI:10.1007/s10508-013-0223-9. {{cite journal}}: et al.-i üleliigne kasutus kohas: |author= (juhend) Debby Herbenick; et al. (2010). "An Event-Level Analysis of the Sexual Characteristics and Composition Among Adults Ages 18 to 59: Results from a National Probability Sample in the United States". J Sex Med. 7(suppl 5): 346–361. DOI:10.1111/j.1743-6109.2010.02020.x. {{cite journal}}: et al.-i üleliigne kasutus kohas: |author= (juhend) Nordqvist, Christian (13. september 2007). "Sexual Behavior Does Not Explain Varying HIV Rates Among Gay And Straight Men - Medical News Today". Medical News Today. Vaadatud 3. augustil 2017. Goodreau, Steven M.; Golden, Matthew R. (oktoober 2007). "Biological and demographic causes of high HIV and sexually transmitted disease prevalence in men who have sex with men". Sex Transm Infect. 83 (6): 458–462. DOI:10.1136/sti.2007.025627. PMC 2598698. PMID 17855487. Sepkowitz KA (juuni 2001). "AIDS—the first 20 years". N. Engl. J. Med. 344 (23): 1764–1772. DOI:10.1056/NEJM200106073442306. PMID 11396444. Originaali arhiivikoopia seisuga 18. jaanuar 2010. Vaadatud 3. augustil 2017. "HIV ja AIDS". Terviseinfo.ee. 19. juuni 2017. Vaadatud 2. augustil 2017. "MEN WHO HAVE SEX WITH MEN (MSM), HIV AND AIDS". avert.org. 27. juuli 2017. Vaadatud 2. augustil 2017. 2009 AIDS epidemic uptate. Joint United Nations Programme on HIV/AIDS and World Health Organization. November 2009. Lk 49, 67. Vaadatud 2. august 2017. "Syphilis & MSM (Men Who Have Sex With Men) - CDC Fact Sheet". Centers for Disease Control and Prevention. 31. jaanuar 2017. Vaadatud 3. augustil 2017. "Reported STDs in the United States — 2014 National Data for Chlamydia, Gonorrhea, and Syphilis" (PDF). Centres for Disease Control and Prevention. November 2015. Vaadatud 3. augustil 2017. Christopher K Fairley; Jane S Hocking; Nicholas Medland. "Syphilis: back on the rise, but not unstoppable". Medical Journal of Australia 2005; 183 (4): 172–173. M Hourihan; H Wheeler; R Houghton; B T Goh (2004). "Lessons from the syphilis outbreak in homosexual men in east London". Sex Transm Infect. 80 (6): 509–511. DOI:10.1136/sti.2004.011023. PMC 1744940. PMID 15572625. Andrew E. Grulich; et al. (2014). "Homosexual experience and recent homosexual encounters: the Second Australian Study of Health and Relationships". Sexual Health. 11 (5): 439–50. DOI:10.1071/SH14122. Thomas W. Gaither; et al. (2015). "The Influence of Sexual Orientation and Sexual Role on Male Grooming-Related Injuries and Infections". J Sex Med. 12 (3): 631–640. DOI:10.1111/jsm.12780.